《次和常南陔方伯登慈恩寺塔原韵》
宋代·江开

高岑久不作，苍茫挂余曛。蹑级继轩举，风雅今尚存。

泾渭清浊辨，日月东西奔。终南雪万点，五陵烟一痕。

隋唐没瓦砾，安问汉与秦。想其全盛时，陆海何纵横。

盖地起宫掖，接天闻歌声。陵谷变易久，孤塔凌苍雯。

或仗佛力大，竟与天寿并。时晴村舍密，烟霭暮云屯。

朔风送边雁，铃语四角惊。河声日南下，山势欲东倾。

巍然镇地轴，所望兹出群。高歌作金石，字字坚长城。

作者简介：江开（jiāng kāi），生卒年不详，字开之，号月湖，安徽省庐江县人。道光十五年（1835）举人，官陕西咸阳知县，诗、书、画皆精。主要代表作：《菩萨蛮·商妇怨》